Príloha č. 7


	Analýza vplyvov na služby verejnej správy pre občana


	7.1 Identifikácia služby verejnej správy, ktorá je dotknutá návrhom 

	7.1.1 Predpokladá predložený návrh zmenu existujúcej služby verejnej správy alebo vytvorenie novej služby? 

	Zmena existujúcej služby (konkretizujte a popíšte) 

	Návrh nepredpokladá zmenu existujúcej služby verejnej správy.

	Nová služba (konkretizujte a popíšte)

	Návrh nepredpokladá vytvorenie novej služby verejnej správy.

	7.1.2 Špecifikácia služby verejnej správy, ktorá je dotknutá návrhom

	Názov služby 

	Predkladaným návrhom je dotknuté poskytovanie poštových služieb, ktoré sú aj súčasťou služieb verejnej správy pre občana.

	Platná právna úprava, na základe ktorej je služba poskytovaná (ak ide o zmenu existujúcej služby)

	Poskytovanie poštových služieb a ich cenová regulácia sú upravené nasledovnými predpismi:
zákon č. 324/2011 Z. z. o poštových službách a o zmene a doplnení niektorých zákonov v znení neskorších predpisov; zákon č. 18/1996 Z. z. o cenách v znení neskorších predpisov.

	Subjekt, ktorý je na základe platnej právnej úpravy oprávnený službu poskytovať 

	Dotknuté subjekty verejnej správy, orgány verejnej moci, ktoré sú špecifikované v analýze vplyvov na rozpočet verejnej správy.

	7.1.3 O aký vplyv na službu verejnej správy ide? 

	Priamy vplyv (popíšte) 

	-

	Nepriamy vplyv (popíšte) 

	Predkladaným návrhom dochádza k úprave regulovaných cien za poskytovanie univerzálnej služby a poštového platobného styku. Táto cenová úprava má následne nepriamy vplyv na služby verejnej správy pre občanov. Rozsah vplyvu závisí od objemu využívaných služieb verejnej správy pre občana a od objemu služieb poskytovaných jednotlivými subjektmi prostredníctvom poštových služieb.

	7.2 Vplyv služieb verejnej správy na občana

	7.2.1 Náklady 

	Zníženie priamych finančných nákladov 

	-

	Zvýšenie priamych finančných nákladov

	Predpokladá sa zvýšenie priamych finančných nákladov občana pri obstarávaní služieb verejnej správy realizovaných následne poštovými službami. Ako príklad možno uviesť, že v prípade zasielania žiadostí alebo odpovedí, prípadne obdobných listinných dokumentov zo strany občanov sa menia tarify jednotlivých poštových služieb/zásielok. Konkrétne najviac využívané služby majú nasledovné zmeny:

· list 2. triedy do 50 g z pôvodnej ceny 1,40 eur na 1,50 eur, 

· doporučený list 2. triedy do 50 g zo sumy 3,30 eur na 3,50 eur, 

· doporučený list 2. triedy do 50 g podaj cez ePodací hárok z 2,40 eur na 2,50 eur,

· list 2. triedy do 500 g z 2,40 eur na 2,60 eur,

· doporučený list 1. triedy do 50 g z ceny 3,80 eur na 4,00 eur.

V prípade využívania služieb poštového platobného styku sa menia najviac využívané služby nasledovne:

· poštový poukaz na účet dvojdielny do 30 eur z 1,70 eur na 1,90 eur,
· poštový poukaz na účet dvojdielny do 300 eur z 2,10 eur na 2,30 eur.

	

	Zníženie nepriamych finančných nákladov

	-

	Zvýšenie nepriamych finančných nákladov

	· 

	7.2.2 Časový vplyv 

	Zvýšenie času vybavenia požiadavky (popíšte)

	-

	Zníženie času  vybavenia požiadavky (popíšte)

	-

	7.2.3 Ktorá skupina občanov bude predloženým návrhom ovplyvnená? 
Špecifikujte skupinu občanov, ktorá bude návrhom ovplyvnená (napr. držitelia vodičských oprávnení). Aká je  veľkosť tejto skupiny?

	Občania využívajúci služby verejnej správy, ktoré sú následne realizované formou poštových služieb. Občania komunikujúci v rámci verejnej správy písomnou formou a tí, ktorí využívajú poštový platobný styk, napr. doručovanie dokladov do dispozície občana, platba poplatkov formou poštových poukazov a pod.
Predkladaným návrhom budú ovplyvnení občania, ktorí pri komunikácii s orgánmi verejnej moci využívajú poštové služby, najmä pri zasielaní žiadostí, oznámení, odvolaní a iných listinných dokumentov, ako aj občania využívajúci poštový platobný styk na úhradu platieb súvisiacich s poskytovaním služieb verejnej správy.

Podľa prieskumu Ministerstva investícií, regionálneho rozvoja a informatizácie SR „Meranie indikátorov rozvoja a spokojnosti s vybranými e-službami verejnej správy“ z novembra 2024 využíva poštovú korešpondenciu pri komunikácii s úradmi a inštitúciami 18,8 % dospelej populácie SR (viď https://mirri.gov.sk/wp-content/uploads/2024/12/MIRRI_2024_Populacia-SR_INDIKATORY.pdf). Na základe uvedeného podielu možno veľkosť tejto skupiny odhadnúť na približne 800 000 občanov. Počet aktivovaných elektronických schránok (viď https://data.slovensko.sk/datasety/837c0b0b-69c8-42bc-99b4-5d736cb1e63d) pokrýva menej ako 10 % dospelej populácie.
Dostupné štatistické údaje zo štatistického zisťovania o poštových službách však neumožňujú samostatne identifikovať objem zásielok podaných občanmi ani počet jednotlivých odosielateľov a určiť počet občanov využívajúcich tieto služby na platby orgánom verejnej moci. Uvedený odhad je orientačný a vyjadruje približnú veľkosť skupiny dospelých občanov využívajúcich poštovú korešpondenciu pri komunikácii s orgánmi verejnej moci. Nepredstavuje presný počet občanov, ktorí znášajú náklady na takúto komunikáciu, ani celkový počet občanov využívajúcich poštové služby pri poskytovaní služieb verejnej správy."


	7.2.4 Vyplývajú z návrhu pre občana pri vybavení svojej požiadavky nové povinnosti alebo zanikajú už existujúce povinnosti?  

	Nové povinnosti (identifikujte) 

	-

	Zanikajúce povinnosti (identifikujte)

	-

	7.3 Vplyv na procesy služieb vo verejnej správe

	7.3.1 Ktoré sú dotknuté subjekty verejnej správy? 
Ktoré subjekty verejnej správy sú účastné procesu poskytnutia služby? 

	Dotknuté sú orgány verejnej moci špecifikované v návrhu a v analýze vplyvov na rozpočet verejnej správy.

	7.3.2 Vyplývajú z návrhu pre orgán verejnej správy pri vybavení požiadavky nové povinnosti alebo zanikajú už existujúce povinnosti?   

	Nové povinnosti (identifikujte)

	-

	Zanikajúce povinnosti (identifikujte)

	-

